== Shāh Tahmāsp I ==
{{uddybende|Tahmasp I}}
[[Tahmasp I|Shāh Tahmāsp]], som hidtil havde været guvernør af [[Herat]], arvede tronen ved sin far Ismā'īls død i 1524. Han regerede til [[1576]] og blev den længst herskende safavidiske ''shāh''.
Tiden under Shāh Tahmāsp var præget af angreb fra både vest og øst. Osmannerne angreb Safavideriget fire gange under [[Süleyman 1.|Suleimān I]] og [[Usbekistan|usbekerne]] angreb de østlige provinser fem gange. Det betød at Safavideriget mistede territorium i [[Irak]] og at Tahmāsp blev nødt til at flytte hovedstaden fra [[Tabriz]] til [[Qazvin]]. I [[1555]] indgik Tahmāsp [[Amasya]]-traktaten med Osmannerriget; det satte en stopper for krige i hans levetid.
Efter Tahmāsps død var der strid mellem qizilbāsh-soldaterne om, hvem der skulle lede riget. Det førte til at [[Ismail II|Ismā'īl II]] kom på tronen (1576-[[1577]]) og efter ham [[Muhammed Khudabanda|Muhammad Khudābanda]] ([[1578]]-[[1587|87]]).
Historie Tidligere_riger,_stater,_protektorater,_kolonier_og_lande